title: Pasiūlymas Tarybos reglamentas iš dalies keičiantis Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams

text:
Svarbus teisinis pranešimas

|

52007PC0719

	[pic] | EUROPOS BENDRIJŲ KOMISIJA |Briuselis, 16.11.2007KOM(2007) 719 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams(pateikta Komisijos)AIŠKINAMASIS MEMORANDUMAS1) PASIūLYMO APLINKYBėS |Pasiūlymo pagrindas ir tikslai Komisija, padedama Ekonominių tarifų klausimų grupei, peržiūrėjo visus valstybių narių pateiktus prašymus laikinai sustabdyti autonominių Bendrojo muitų tarifo muitų taikymą. Pridedamas pasiūlymas yra susijęs su tam tikrais pramonės, žemės ūkio ir žuvininkystės produktais. Prašymai sustabdyti muitų taikymą minėtiems produktams buvo išnagrinėti atsižvelgiant į kriterijus, nustatytus Komisijos komunikate dėl autonominių Bendrojo muitų tarifo muitų sustabdymo ir kvotų (žr. OL C 128, 1998 4 25, p. 2). Atlikusi peržiūrą, Komisija mano, kad muitų taikymo sustabdymas arba muitų mažinimas pateisinamas pridedamo reglamento pasiūlymo priede išvardytiems produktams. Produktai, kuriems taikomas autonominių muitų sustabdymas nebeatitiko ekonominių Bendrijos interesų, buvo išbraukti. Šio reglamento priede išvardyti produktai, kuriems siūloma taikyti muitų taikymo sustabdymą, arba kurių aprašymai turi būti pakeisti. Priemonės galiojimo laikotarpis yra ribojamas, siekiant šiuo laikotarpiu atlikti atskirų atvejų, kuriais sustabdomas muitų taikymas, ekonominius tyrimus. Po šios datos turi būti pratęstas arba panaikintas muitų taikymo sustabdymas, kurio panaikinimas arba pratęsimas, Komisijos ir Ekonominių tarifų klausimų grupės manymu, yra būtinas. |Bendrosios aplinkybės Bendrija yra suinteresuota iš dalies arba visiškai sustabdyti autonominių Bendrojo muitų tarifo muitų taikymą kai kuriems naujiems produktams, neišvardytiems Tarybos reglamento (EB) Nr. 1255/96, laikinai sustabdančio autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams, priede. |Pasiūlymo srityje galiojančios nuostatos OL L 158, 1996 6 29, p. 1. Reglamentas su paskutiniais pakeitimais, padarytais Reglamentu (EB) Nr. 729/2007 (OL L 166, 2007 6 28, p. 4). |Derėjimas su kitomis Europos Sąjungos politikos sritimis ir tikslais Suderinta su žemės ūkio, prekybos, įmonių, vystymosi ir išorės santykių sričių politika. Visų pirma, šiuo pasiūlymu nepažeidžiami besivystančių šalių, sudariusių lengvatinės prekybos susitarimą su ES (pvz., Bendrosios lengvatų sistemos ir AKR režimai), interesai. |2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Konsultacijų metodai, pagrindiniai tiriamieji sektoriai ir bendras respondentų apibūdinimas Buvo tariamasi su Ekonominių tarifų klausimų ekspertų grupe, atstovaujančia kiekvienos valstybės narės pramonės šakoms. Atsakymų santrauka ir kaip į juos buvo atsižvelgta Dėl visų išvardytų muitų, kurių taikymas sustabdytas, susitarta per grupės diskusijas. |Tiriamųjų duomenų rinkimas ir naudojimas |Susijusios mokslo ir (arba) tiriamųjų duomenų sritys Ekspertai, atstovaujantys valstybėms narėms Ekonominių tarifų klausimų grupėje. Taikyti metodai Viešosios konsultacijos. Pagrindinės organizacijos ir (arba) ekspertai, su kuriais konsultuotasi Kiekvienos valstybės narės paskirti ekspertai. Gautų ir panaudotų rekomendacijų santrauka Apie galimus rimtus pavojus, kurių pasekmės būtų nepataisomos, neužsiminta. Priemonės, kuriomis naudotasi informuojant visuomenę apie ekspertų rekomendacijas Pasiūlymo paskelbimas. |Poveikio vertinimas Netaikoma. Pasiūlymas neįtrauktas į 2008 m. Komisijos darbo ir teisės aktų leidybos programą. |3) TEISINIAI PASIūLYMO ASPEKTAI |Siūlomų veiksmų santrauka Tarybos reglamento, iš dalies keičiančio Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams, pasiūlymas. |Teisinis pagrindas 26 straipsnis |Subsidiarumo principas Pasiūlymas priklauso išimtinei Bendrijos kompetencijai. Dėl to subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ų) priežasties (-čių). |Siūlomos priemonės atitinka veiksmų programos „Muitinė 2008“ tikslus. |Šis priemonių paketas atitinka principus, nustatytus siekiant paprastinti užsienio prekybą vykdančių subjektų atliekamas procedūras, bei Komisijos komunikatą dėl autonominių muitų tarifų taikymo sustabdymo ir kvotų. |Pasirinkta priemonė |Siūloma priemonė: reglamentas. |Kitos priemonės būtų netinkamos dėl toliau nurodytos (-ų) priežasties (-čių). Pagal EB sutarties 26 straipsnį autonominių muitų tarifų taikymo sustabdymą, remdamasi Komisijos pasiūlymu, kvalifikuota balsų dauguma tvirtina Taryba. |4) POVEIKIS BIUDžETUI |Nesurinkti muitai – iš viso 9 400 000 EUR per metus. |5) PAPILDOMA INFORMACIJA |Paprastinamas |Pasiūlymu numatoma supaprastinti teisės aktus. |Siūlomo reglamento priede bus paskelbtas suvestinis autonominių muitų, kurių taikymas sustabdytas, sąrašas, todėl norint surasti konkrečią priemonę nebereikės ieškoti informacijos daugiau negu viename reglamente. |PasiūlymasTARYBOS REGLAMENTASiš dalies keičiantis Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktamsEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 26 straipsnį,atsižvelgdama į Komisijos pasiūlymą[1],kadangi:(1) Bendrija yra suinteresuota iš dalies arba visiškai sustabdyti autonominių Bendrojo muitų tarifo muitų taikymą šešiasdešimt šešiems naujiems produktams, neišvardytiems Tarybos reglamento (EB) Nr. 1255/96 [2] priede.(2) Iš sąrašo reikėtų išbraukti šešis produktus, kurie šiuo metu įtraukti į Reglamento (EB) Nr. 1255/96 priedą, nes Bendrija daugiau nebesuinteresuota sustabdyti autonominių Bendrojo muitų tarifo muitų taikymą tiems produktams.(3) Be to, reikia pakeisti kai kurių produktų aprašymą, siekiant atsižvelgti į techninį produktų tobulinimą ir ekonomines rinkos tendencijas. Tuos produktus reikėtų laikyti išbrauktais iš sąrašo ir įterpti į jį atitinkamai kaip naujus produktus.(4) Siekiant aiškumo ir atsižvelgiant į didelį 2008 m. sausio 1 d. įsigaliojančių pakeitimų skaičių, Reglamento (EB) Nr. 1255/96 priedą reikėtų pakeisti visiškai nauja versija, kuri įsigaliotų tą pačią datą ir kurioje nauji ir pataisyti įrašai būtų pažymėti žvaigždute.(5) Remiantis patirtimi, būtina nustatyti Reglamente (EB) Nr. 1255/96 numatyto autonominių muitų taikymo sustabdymo galiojimo pabaigą, siekiant užtikrinti, kad būtų atsižvelgta į technologinius ir ekonominius pokyčius. Tokia nuostata neturėtų kliudyti anksčiau nutraukti tam tikrų priemonių taikymą ar jį pratęsti pasibaigus šiam laikotarpiui, jeigu pagal 1998 m. Komisijos komunikate dėl autonominių muitų tarifų taikymo sustabdymo ir kvotų[3] nustatytus principus nurodomos ekonominės priežastys.(6) Todėl Reglamentą (EB) Nr. 1255/96 reikėtų atitinkamai iš dalies pakeisti.(7) Šiame reglamente nustatyti galiojimo laikotarpiai turi įsigalioti nuo 2008 m. sausio 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant,PRIĖMĖ ŠĮ REGLAMENTĄ:1 straipsnisReglamento (EB) Nr. 1255/96 priedas pakeičiamas šio reglamento priedu.2 straipsnisAutonominių Bendrojo muitų tarifo muitų taikymo laikinasis sustabdymas priede nurodytiems produktams taikomas nuo 2008 m. sausio 1 d. Sustabdymas nustoja galioti priede išvardytomis datomis.3 straipsnisAutonominių Bendrojo muitų tarifo muitų taikymo produktams, kurių TARIC kodai yra 0304 19 39 45, 0304 19 99 60, 0304 29 61 10, 0304 99 99 21, 2903 39 90 20, 2932 29 85 75, 2933 19 90 10, 2933 39 99 70, 3920 62 19 61 ir 3920 62 19 63, sustabdymas nutraukiamas nuo 2008 m. sausio 1 d.4 straipsnisŠis reglamentas įsigalioja jo paskelbimo Europos Sąjungos oficialiajame leidinyje dieną.Jis taikomas nuo 2008 m. sausio 1d.Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasPRIEDAS[įterpti lentelę]FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMS1. PASIŪLYMO PAVADINIMAS:Tarybos reglamento, iš dalies keičiančio Reglamentą (EB) Nr. 1255/96, laikinai sustabdantį autonominių Bendrojo muitų tarifo muitų taikymą tam tikriems pramonės, žemės ūkio ir žuvininkystės produktams, pasiūlymas.2. BIUDŽETO EILUTĖS:Skyrius ir straipsnis: 12 skyriaus 120 straipsnisVėlesnių metų nuostolis, minimas skiltyje „galiojimo laikotarpis“, bus apskaičiuotas atskirai vėlesniuose reglamentuose.2008 metams biudžete numatyta suma: 16 431 900 000 EUR3. FINANSINIS POVEIKIS( Pasiūlymas neturi finansinio poveikio.(x Pasiūlymas daro finansinį poveikį ne išlaidoms, o įplaukoms; poveikis yra toks:(mln. EUR, dešimtųjų tikslumu)Biudžeto eilutė | Įplaukos[4] | 12 mėnesių laikotarpis, kurio pradžia metai/mėnuo/diena | [2008 metai] |120 straipsnis | Poveikis nuosaviems ištekliams | 2008-01-01 | - 9,4 |4. KOVOS SU SUKČIAVIMU PRIEMONĖSBus atlikti kai kurių produktų, kuriems taikomas šis Tarybos reglamentas, patikrinimai dėl jų galutinio vartojimo remiantis Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 291–300 straipsniais.5. KITOS PASTABOSSiekiant sumažinti ekonomines problemas buvo nustatyta galiojimo pabaigos data.Šiame pasiūlyme nurodomi esami nepakeisti produktai bei privalomi galiojančio reglamento priedo pakeitimai siekiant atsižvelgti į:1) pateiktus ir patvirtintus naujus prašymus dėl muitų taikymo sustabdymo;2) techninį produktų tobulinimą ir ekonomines rinkos tendencijas, dėl kurių panaikinamas tam tikrų galiojančių muitų taikymo sustabdymas.Dėl to bus paskelbtas konsoliduotas priedas.PapildymasBe pakeitimų, susijusių su KN kodų pasikeitimais, šiame priede pateikiami 66 nauji produktai. Dėl šių muitų taikymo sustabdymo nesurinkti muitai, apskaičiuoti pagal 2008 m. numatomą importą į prašančiąją valstybę narę, sudaro 29,62 mln. EUR.Tačiau remiantis ankstesnių metų statistiniais duomenimis šią sumą reikia padidinti taikant 1,8 dydžio vidutinį koeficientą, siekiant atsižvelgti į importą į kitas valstybes nares, kuriose muitų taikymas sustabdomas tais pačiais atvejais. Tai reiškia, jog įplaukos sumažės maždaug 53,32 mln. EUR per metus .Produktų išbraukimas:Dėl pakartotinio muitų įvedimo iš šio priedo buvo išbraukti 6 produktai. Remiantis prašymais dėl muitų taikymo sustabdymo arba turimais statistiniais duomenimis (2006 m.) apskaičiuota, kad dėl to ištekliai padidės 44,37 mln. EUR .Numatomos šių veiksmų išlaidosRemiantis turimais statistiniais duomenimis (2006 m.) galima apskaičiuoti, kad dėl šio reglamento įplaukos sumažės 8,95 mln. EUR (bendra suma, įskaitant muitų surinkimo išlaidas) x 0,75 = 6,71 mln. EUR nuo 2008 01 01 iki 2008 12 31 . [1] OL C[…], […], p. […].[2] OL L 158, 1996 6 29, p. 1. Reglamentas su paskutiniais pakeitimais, padarytais Reglamentu (EB) Nr. 729/2007 (OL L 166, 2007 6 28, p. 4).[3] OL C 128, 1998 4 25, p. 2.[4] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.


               EUROPOS KOMISIJA
            Briuselis, 2016 07 18
            COM(2016) 460 final
            2016/0218(COD)
            Pasiūlymas
            EUROPOS PARLAMENTO IR TARYBOS REGLAMENTAS
            on certain procedures for applying the Stabilisation and Association Agreement between the European Union and the European Atomic Energy Community, of the one part, and Kosovo* of the other part

               AIŠKINAMASIS MEMORANDUMAS

               Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimas
                  1* (toliau – Susitarimas) buvo pasirašytas 2015 m. spalio 27 d. ir įsigaliojo 2016 m. balandžio 1 d.

               Šiuo metu būtina nustatyti tam tikrų Susitarimo nuostatų įgyvendinimo taisykles ir išsamių įgyvendinimo taisyklių priėmimo tvarką.

               Siekiant užtikrinti vienodas Susitarimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis 2011 m. vasario 16 d. Europos Parlamento ir Tarybos reglamento (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai
                  2
               . Kadangi įgyvendinimo aktai priklauso bendrai prekybos politikai, juos priimant turėtų būti taikoma nagrinėjimo procedūra.

               Kai Susitarime yra numatyta galimybė susidarius išskirtinei ir kritinei padėčiai nedelsiant taikyti priemones, kurių reikia reaguojant į tą padėtį, Komisija turėtų nedelsdama priimti tokius įgyvendinimo aktus. Komisija turėtų priimti nedelsiant taikytinus įgyvendinimo aktus, kai tinkamai pagrįstais atvejais, susijusiais su priemonėmis dėl žemės ūkio ir žuvininkystės produktų, yra priežasčių, dėl kurių privaloma skubėti.

               Susitarime nustatyta, kad tam tikrus žemės ūkio ir žuvininkystės produktus, kurių kilmės šalis yra Kosovas, galima importuoti į Sąjungą pagal nustatytas tarifines kvotas, taikant sumažintą muitą. Todėl būtina nustatyti tų tarifinių kvotų valdymą ir peržiūrą reglamentuojančias nuostatas, kad būtų galima jas išsamiai įvertinti.

               Šiame reglamente pateikiamos Susitarimo įgyvendinimo priemonės, todėl jis turėtų būti taikomas nuo Susitarimo įsigaliojimo datos, siekiant užtikrinti pagal Susitarimą suteiktų tarifinių kvotų veiksmingą taikymą ir valdymą, taip pat tam, kad būtų užtikrintas teisinis tikrumas ir vienodos sąlygos renkant muitus.

               2016/0218 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               dėl tam tikros Europos Sąjungos bei Europos atominės energijos bendrijos ir Kosovo
                  3* stabilizacijos ir asociacijos susitarimo taikymo tvarkos

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 207 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               laikydamiesi įprastos teisėkūros procedūros,

               kadangi:

               (1)Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimas (toliau – Susitarimas) buvo pasirašytas 2015 m. spalio 27 d. Susitarimas įsigaliojo 2016 m. balandžio 1 d.;

               (2)
                  4
               būtina nustatyti tam tikrų Susitarimo nuostatų įgyvendinimo taisykles ir išsamių įgyvendinimo taisyklių priėmimo tvarką;

               (3)siekiant užtikrinti vienodas Susitarimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011
                  5
               ; Kadangi įgyvendinimo aktai priklauso bendrai prekybos politikai, juos priimant turėtų būti taikoma nagrinėjimo procedūra. Kai Susitarime yra numatyta galimybė susidarius išskirtinei ir kritinei padėčiai nedelsiant taikyti priemones, kurių reikia reaguojant į tą padėtį, Komisija turėtų nedelsdama priimti tokius įgyvendinimo aktus. Komisija turėtų priimti nedelsiant taikytinus įgyvendinimo aktus, kai tinkamai pagrįstais atvejais, susijusiais su priemonėmis dėl žemės ūkio ir žuvininkystės produktų, yra priežasčių, dėl kurių privaloma skubėti;

               (4)Susitarime nustatyta, kad tam tikrus žemės ūkio ir žuvininkystės produktus, kurių kilmės šalis yra Kosovas, galima importuoti į Sąjungą pagal nustatytas tarifines kvotas, taikant sumažintą muitą. Todėl būtina nustatyti tų tarifinių kvotų valdymą ir peržiūrą reglamentuojančias nuostatas, kad būtų galima jas išsamiai įvertinti;

               (5)jei yra būtinos prekybos apsaugos priemonės, jos turėtų būti priimamos pagal Tarybos reglamentą (EB) Nr. 260/2009
                  6
               , Tarybos reglamentą (EB) Nr. 1225/2009
                  7
                arba, atskirais atvejais – pagal Tarybos reglamentą (EB) Nr. 597/2009
                  8
               ;

               (6)tais atvejais, kai valstybė narė suteikia Komisijai informaciją apie galimą sukčiavimo atvejį arba apie tai, kad nėra administracinio bendradarbiavimo, taikomi atitinkami Sąjungos teisės aktai, visų pirma Tarybos reglamentas (EB) Nr. 515/97
                  9
               ;

               (7)šiame reglamente pateikiamos Susitarimo įgyvendinimo priemonės, todėl jis turėtų būti taikomas nuo Susitarimo įsigaliojimo datos;

               (8)siekiant užtikrinti pagal Susitarimą suteiktų tarifinių kvotų veiksmingą taikymą ir valdymą, taip pat siekiant užtikrinti teisinį tikrumą ir vienodas sąlygas muitų taikymo atžvilgiu, tam tikros šio reglamento nuostatos turėtų būti taikomos nuo Susitarimo įsigaliojimo datos,

               PRIĖMĖ ŠĮ REGLAMENTĄ:

               1 straipsnis

               Dalykas

               Šiuo reglamentu nustatomos Europos Sąjungos bei Europos atominės energijos bendrijos ir Kosovo
                  10* stabilizacijos ir asociacijos susitarimo (toliau – Susitarimas) tam tikrų nuostatų išsamių įgyvendinimo taisyklių priėmimo taisyklės ir tvarka.

               2 straipsnis

               Nuolaidos žuvų ir žuvininkystės produktams

               Komisija įgyvendinimo aktais priima išsamias Susitarimo 31 straipsnio dėl žuvų ir žuvininkystės produktų tarifinių kvotų įgyvendinimo taisykles. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

               3 straipsnis

               Muitų tarifo sumažinimas

               1.Taikant 2 dalį, lengvatinio muito normos suapvalinamos iki vieno skaitmens po kablelio.

               2.Lengvatinė norma laikoma visišku atleidimu nuo muito, jeigu pagal 1 dalį apskaičiuota lengvatinė muito norma yra viena iš toliau nurodytų:

               (a)1 % ar mažiau ad valorem muitų atveju;

               (b)1 EUR ar mažiau nuo kiekvienos sumos specifinių muitų atveju.

               4 straipsnis

               Techniniai pritaikymai

               Komisija įgyvendinimo aktais priima pagal šį reglamentą priimtų nuostatų dalinius pakeitimus ir technines adaptacijas, kurie yra būtini pasikeitus Kombinuotosios nomenklatūros kodams ir Europos Sąjungos integruotojo muitų tarifo (TARIC) subpozicijoms arba būtini Sąjungai ir Kosovui sudarius naujus arba iš dalies pakeistus tarpusavio susitarimus, protokolus, pasikeitus laiškais ar sudarius kitus aktus. Tie įgyvendinimo aktai priimami pagal 13 straipsnio 3 dalyje nurodytą nagrinėjimo procedūrą.

               5 straipsnis

               Bendroji apsaugos sąlyga

               Nedarant poveikio 7 straipsniui, jeigu Sąjungai reikia imtis priemonės, numatytos Susitarimo 43 straipsnyje, Komisija įgyvendinimo aktais priima tą priemonę. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros, jei Susitarimo 43 straipsnyje nenustatyta kitaip.

               6 straipsnis

               Trūkumo sąlyga

               Nedarant poveikio 7 straipsniui, jeigu Sąjungai reikia imtis priemonės, nustatytos Susitarimo 44 straipsnyje, Komisija įgyvendinimo aktais priima tą priemonę. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

               7 straipsnis

               Išskirtinės ir kritinės aplinkybės

               Jei susidaro išskirtinė ir kritinė padėtis, kaip nustatyta Susitarimo 43 straipsnio 5 dalies b punkte ir 44 straipsnio 4 dalyje, Komisija šio reglamento 13 straipsnio 4 dalyje nurodyta tvarka gali imtis nedelsiant taikytinų priemonių, kaip numatyta Susitarimo 41 ir 42 straipsniuose.

               8 straipsnis

               Apsaugos nuostata žemės ūkio ir žuvininkystės produktams

               1.Nepaisant šio reglamento 5 ir 6 straipsniuose numatytos tvarkos, jeigu Sąjungai reikia imtis Susitarimo 43 straipsnyje numatytos apsaugos priemonės dėl žemės ūkio ir žuvininkystės produktų, valstybės narės prašymu arba savo iniciatyva Komisija priima sprendimą dėl būtinų priemonių, pasinaudojusi, kai taikoma, Susitarimo 41 straipsnyje numatyta kreipimosi procedūra. Komisija įgyvendinimo aktais priima šias priemones. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

               Jei yra tinkamai pagrįstų priežasčių, dėl kurių privaloma skubėti, įskaitant 2 dalyje nurodytą atvejį, Komisija priima nedelsiant taikytinus įgyvendinimo aktus, laikydamasi šio reglamento 13 straipsnio 4 dalyje nurodytos procedūros.

               2.Jei Komisija gauna valstybės narės prašymą, nurodytą 1 dalyje, ji priima dėl jo sprendimą:

               (a)per tris darbo dienas nuo to prašymo gavimo dienos, kai Susitarimo 43 straipsnyje numatyta klausimo perdavimo procedūra netaikoma, arba

               (b)per tris dienas nuo Susitarimo 43 straipsnio 5 dalies a punkte nurodyto 30 dienų laikotarpio pabaigos, kai taikoma Susitarimo 43 straipsnyje numatyta klausimo perdavimo procedūra.

               Komisija praneša Tarybai apie priemones, dėl kurių ji priėmė sprendimą.

               9 straipsnis

               Priežiūra

               Įgyvendinant Susitarimo 32 straipsnio 34 dalį, Sąjungoje vykdoma Susitarimo 3 protokolo V priede išvardytų prekių importo priežiūra. Taikoma Komisijos reglamento (EEB) Nr. 2454/93
                  11
                308d straipsnyje nustatyta tvarka.

               10 straipsnis

               Dempingas ir subsidijos

               Jei dėl tam tikros veiklos Sąjunga turi pagrindo imtis Susitarimo 42 straipsnio 2 dalyje numatytų priemonių, vadovaujantis atitinkamai Reglamento (EB) Nr. 1225/2009 ir Reglamento (EB) Nr. 597/2009 nuostatomis sprendžiama dėl galimybės taikyti antidempingo arba kompensacines priemones.

               11 straipsnis

               Konkurencija

               1.Manydama, kad tam tikra veikla yra nesuderinama su Susitarimo 75 straipsniu, Komisija, savo iniciatyva arba valstybės narės prašymu išnagrinėjusi konkretų atvejį, sprendžia, kurią iš Susitarimo 75 straipsnyje numatytų priemonių reikėtų taikyti.

               Pagalbos atvejais Susitarimo 75 straipsnio 9 dalyje numatytos priemonės priimamos Reglamente (EB) Nr. 597/2009 nustatyta tvarka.

               2.Atsiradus praktikai, dėl kurios Kosovui gali tekti taikyti priemones Sąjungai remiantis Susitarimo 75 straipsniu, Komisija, išnagrinėjusi konkretų atvejį, sprendžia, ar praktika yra suderinama su Susitarime nustatytais principais. Prireikus Komisija priima atitinkamus sprendimus vadovaudamasi kriterijais, susijusiais su Europos Sąjungos veikimo Sutarties 101, 102 ir 107 straipsnių taikymu.

               12 straipsnis

               Sukčiavimas arba administracinio bendradarbiavimo nebuvimas

               1.Jeigu remdamasi valstybės narės suteikta informacija arba savo pačios iniciatyva Komisija nustato, kad yra įvykdytos Susitarimo 48 straipsnyje nustatytos sąlygos, ji nedelsdama:

               (a)informuoja apie tai Europos Parlamentą ir Tarybą ir

               (b)praneša Stabilizacijos ir asociacijos komitetui apie nustatytą faktą, kartu pateikdama objektyvią informaciją, kuria jis grindžiamas, ir pradeda konsultacijas Stabilizacijos ir asociacijos komitete.

               2.Visą Susitarimo 48 straipsnio 5 dalyje nurodytą informaciją Komisija skelbia Europos Sąjungos oficialiajame leidinyje.

               3.Komisija įgyvendinimo aktais, priimtais laikantis šio reglamento 13 straipsnio 3 dalyje nurodytos nagrinėjimo procedūros, gali nuspręsti laikinai sustabdyti taikomą atitinkamą lengvatinį režimą produktams, kaip numatyta Susitarimo 48 straipsnio 4 dalyje.

               13 straipsnis

               Komiteto procedūra

               1.Įgyvendinant šio reglamento 2, 4 ir 12 straipsnius Komisijai padeda Muitinės kodekso komitetas, įsteigtas pagal Reglamento (ES) Nr. 952/2013 285 straipsnį. Tas komitetas – tai komitetas, kaip nustatyta Reglamente (ES) Nr. 182/2011.

               2.Taikant šio reglamento 5–8 straipsnius Komisijai padeda komitetas, įsteigtas pagal Reglamento (EB) Nr. 260/2009 4 straipsnį. Tas komitetas – tai komitetas, kaip nustatyta Reglamente (ES) Nr. 182/2011.

               3.Kai daroma nuoroda į šią dalį, taikoma nagrinėjimo procedūra pagal Reglamento (ES) Nr. 182/2011 5 straipsnį.

               4.Kai daroma nuoroda į šią dalį, taikomos Reglamento (ES) Nr. 182/2011 8 straipsnio 1–4 dalys kartu su jo 5 straipsniu.

               14 straipsnis

               Pranešimas

               Už pranešimą atitinkamai Stabilizacijos ir asociacijos tarybai ir Stabilizacijos ir asociacijos komitetui, kaip reikalaujama Susitarime, yra atsakinga Sąjungos vardu veikianti Komisija.

               15 straipsnis

               Įsigaliojimas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Jis taikomas nuo 2016 m. balandžio 1 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                         Pirmininkas

                     (1)
                  *          Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

                     (2)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

                     (3)
                  *Šis pavadinimas nekeičia pozicijų dėl statuso ir atitinka JT ST rezoliuciją 1244 bei Tarptautinio Teisingumo Teismo nuomonę dėl Kosovo nepriklausomybės deklaracijos.

                     (4)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

                     (5)
                  2009 m. vasario 26 d. Tarybos reglamentas (EB) Nr. 260/2009 dėl bendrų importo taisyklių (OL L 84, 2009 3 31, p. 1).

                     (6)
                  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).

                     (7)
                  2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (OL L 188, 2009 7 18, p. 93).

                     (8)
                  1997 m. kovo 13 d. Tarybos reglamentas (EB) Nr. 515/97 dėl valstybių narių administracinių institucijų tarpusavio pagalbos ir dėl pastarųjų bei Komisijos bendradarbiavimo, siekiant užtikrinti teisingą muitinės ir žemės ūkio teisės aktų taikymą (OL L 82, 1997 3 22, p. 1).

                     (9)
                  *             Šis pavadinimas nekeičia pozicijų dėl statuso ir atitinka JT ST rezoliuciją 1244 bei Tarptautinio Teisingumo Teismo nuomonę dėl Kosovo nepriklausomybės deklaracijos.

                     (10)
                  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).


				|

		52011PC0518

			Pasiūlymas TARYBOS REGLAMENTAS kuriuo nustatoma Bendrijos radioaktyviųjų medžiagų vežėjų registracijos sistema /* KOM/2011/0518 galutinis - 2011/0225 (NLE) */

			   	AIŠKINAMASIS MEMORANDUMAS

1.
PAGRINDIMAS IR TIKSLAS

Europos lygmeniu radioaktyviųjų
medžiagų vežėjams taikomi transporto teisės aktai, priimti pagal
Sutartį dėl Europos Sąjungos veikimo, taip pat teisės aktai
dėl konkrečių spinduliuotės aspektų, įskaitant darbuotojų
ir gyventojų sveikatos apsaugą, priimti pagal Europos atominės
energijos bendrijos steigimo sutartį (toliau – Euratomas).
2008 m. rugsėjo 24 d. Europos
Parlamento ir Tarybos direktyva 2008/68/EB dėl pavojingų
krovinių vežimo vidaus keliais sujungtos visos vidaus transporto rūšys
ir taip supaprastinti Sutartimi dėl ES veikimo pagrįsti teisės
aktai.
1996 m. gegužės 13 d. Tarybos
direktyva 96/29/Euratomas nustatyti pagrindiniai darbuotojų ir
gyventojų sveikatos apsaugos nuo jonizuojančiosios spinduliuotės
saugos standartai. Pagal Sutarties 30 straipsnį šie pagrindiniai
standartai yra:
(a)
didžiausios leistinos dozės,
nepažeidžiančios nustatytų saugos reikalavimų;
(b)
didžiausias leistinas apšvitos ir taršos lygis;
(c)
pagrindiniai darbuotojų sveikatos
priežiūros principai.
Valstybės narės pagal 33 straipsnį
įtvirtina atitinkamas nuostatas, kad užtikrintų pagrindinių
standartų laikymąsi.
Kad apsaugotų darbuotojų ir
gyventojų sveikatą ir tiksliau nukreiptų savo pastangas,
valstybių narių valdžios institucijos turi žinoti, kokius asmenis,
organizacijas arba įmones tikrinti. Todėl Direktyvos 3 ir 4 straipsniais
reikalaujama, kad valstybės narės apie tam tikras praktinės veiklos,
susijusios su jonizuojančiosios spinduliuotės pavojumi, rūšis praneštų
pranešimo ir išankstinių leidimų sistemai arba uždraustų tam
tikrų rūšių praktinę veiklą.
Direktyva 96/29/Euratomas taikoma visoms
praktinės veiklos rūšims, susijusioms su rizika, kurią lemia
jonizuojančioji spinduliuotė, atsirandanti iš dirbtinio arba gamtinio
šaltinio, įskaitant transporto veiklą.
Kadangi vežimas yra vienintelė su judumu
susijusi praktinės veiklos rūšis ir kadangi transporto operacijos
dažnai yra tarpvalstybinės, gali būti reikalaujama, kad vežėjas laikytųsi
įvairių valstybių narių pranešimo ir leidimų išdavimo
procedūrų. Be to, valstybės narės įdiegė šias
procedūras pagal skirtingas sistemas, todėl transporto operacijos tapo
dar sudėtingesnės.
Todėl šių nacionalinių
pranešimo ir leidimų išdavimo procedūrų pakeitimas viena
transporto veiklos registracijos sistema padės supaprastinti tvarką,
sumažinti administracinę naštą, pašalinti patekimo į rinką
kliūtis, kartu išsaugant pasiektą aukštą radiacinės saugos
lygį.
Šiuo reglamentu valstybių narių
pranešimo ir leidimų sistemos, įdiegtos įgyvendinant Tarybos
direktyvą 96/29/Euratomas, pakeičiamos bendra registracijos sistema.
Šiuo reglamentu įdiegiama Europos vežėjų registracijos sistema.
Vežėjai turėtų teikti paraiškas per centrinę žiniatinklio
sąsają. Paraiškas tikrins atitinkama nacionalinė kompetentinga
institucija; jei pareiškėjas laikosi pagrindinių saugos
standartų, jam bus išduotas registracijos sertifikatas. Be to, sistema
kompetentingoms institucijoms suteikia galimybę susidaryti aiškesnį
vaizdą apie jų šalyje veiklą vykdančius vežėjus. Įsigaliojus
šiam reglamentui sistema turi būti įdiegta, išbandyta ir veikti.
Šiame reglamente taikomas diferencijuoto
vertinimo metodas, pagal kurį registracijos procedūra netaikoma
vežėjams, vežantiems tik pakuotes, kurioms taikoma išimtis. Tačiau
šiame reglamente valstybėms narėms paliekama teisė
daliųjų ir labai radioaktyvių medžiagų vežėjams
nustatyti papildomus registracijos reikalavimus.
Lieka galioti kitos Bendrijos ir
tarptautinės teisės nuostatos dėl fizinės saugos, apsaugos
priemonių ir trečiųjų šalių įpareigojimų. Visų
pirma tai taikytina Direktyvai 2008/68/EB.

2.
TEISINIS PAGRINDAS

Šio reglamento nuostatos yra susijusios su
pagrindiniais darbuotojų ir gyventojų sveikatos apsaugos standartais.
Todėl pasirinktas teisinis pagrindas yra Europos atominės energijos
bendrijos steigimo sutartis, visų pirma jos 31 ir 32 straipsniai.

3.
SUBSIDIARUMAS IR PROPORCINGUMAS

Subsidiarumo principas taikomas tik jei
pasiūlymas nepriklauso Bendrijos išimtinės kompetencijos
sričiai. Kadangi Bendrijos teisėkūros įgaliojimai pagal
Euratomo sutarties II antraštinės dalies 3 skyrių yra išimtiniai,
jiems subsidiarumo principas netaikomas.
Proporcingumas taip pat užtikrinamas.
Atsižvelgiant į pasirengimo etape atliktą poveikio vertinimą,
pagal siūlomą sistemą apdairiai suderinama veiksminga darbuotojų
ir gyventojų sveikatos apsauga vykdant transporto operacijas, teisėti
susijusių suinteresuotųjų šalių interesai ir valstybių
narių interesai. Be to, siūlomu variantu neviršijama to, kas
būtina nustatytiems tikslams pasiekti, kartu užtikrinant
pagrįstą išlaidų lygį.
2011/0225 (NLE)
Pasiūlymas
TARYBOS REGLAMENTAS
kuriuo nustatoma Bendrijos
radioaktyviųjų medžiagų vežėjų registracijos sistema
EUROPOS SĄJUNGOS TARYBA,
atsižvelgdama į Europos atominės
energijos bendrijos steigimo sutartį, ypač jos 31 straipsnio
antrą pastraipą ir 32 straipsnį,
atsižvelgdama į Komisijos
pasiūlymą, parengtą gavus Mokslo ir technikos komiteto paskirtos
asmenų grupės išvadą,
atsižvelgdama į Europos ekonomikos ir
socialinių reikalų komiteto nuomonę[1],
atsižvelgdama į Europos Parlamento
nuomonę[2],
kadangi:
(1)
Sutarties 33 straipsnyje reikalaujama, kad
valstybės narės nustatytų atitinkamas nuostatas ir jomis
užtikrintų, kad būtų laikomasi darbuotojų ir gyventojų
sveikatos apsaugos nuo jonizuojančiosios spinduliuotės
pagrindinių saugos standartų;
(2)
pagrindiniai saugos standartai nustatyti
1996 m. gegužės 13 d. Tarybos direktyva 96/29/Euratomas[3].
Minėta direktyva taikoma bet kokioms praktinės veiklos rūšims,
susijusioms su rizika, kurią lemia jonizuojančioji spinduliuotė,
atsirandanti iš dirbtinio ar gamtinio spinduliuotės šaltinio,
įskaitant transportą;
(3)
norint užtikrinti atitiktį pagrindiniams
standartams, būtina nustatyti, kokius asmenis, organizacijas arba
įmones turėtų tikrinti valstybių narių institucijos.
Todėl Direktyva 96/29/Euratomas reikalaujama, kad valstybės
narės apie tam tikras praktinės veiklos, susijusios su
jonizuojančiosios spinduliuotės pavojumi, rūšis praneštų pranešimo
ir išankstinių leidimų sistemai arba uždraustų tam tikrų
rūšių praktinę veiklą;
(4)
kadangi vežimas yra vienintelė tarpvalstybinė
veiklos rūšis, gali būti reikalaujama, kad radioaktyviųjų
medžiagų vežėjai laikytųsi įvairių valstybių
narių taikomų pranešimų ir leidimų sistemų
reikalavimų. Šiuo reglamentu valstybių narių pranešimo ir
leidimų sistemos pakeičiamos bendra registracijos sistema,
galiojančia visoje Europos atominės energijos bendrijoje (toliau –
Bendrija);
(5)
tokios registracijos ir sertifikavimo sistemos jau
nustatytos oro ir jūrų vežėjams. 1991 m. gruodžio
16 d. Tarybos reglamentu (EEB) Nr. 3922/91 dėl techninių
reikalavimų ir administracinės tvarkos suderinimo civilinės
aviacijos srityje[4]
nustatyta, kad oro vežėjai, norėdami vežti pavojingus krovinius, turi
turėti specialų oro vežėjo sertifikatą. Jūrų
transporto srityje 2002 m. birželio 27 d. Europos Parlamento ir
Tarybos direktyva 2002/59/EB įdiegiama Bendrijos laivų eismo
stebėsenos ir informacijos sistema[5].
Laikoma, kad civilinės aviacijos institucijų išduodamų
sertifikatų ir jūrų laivams taikomos pranešimo sistemos pakanka,
kad būtų įvykdyti Direktyva 96/29/Euratomas nustatyti pranešimo
ir leidimų reikalavimai. Todėl oro ir jūrų vežėjų
registracija pagal šį reglamentą nėra būtina, kad
valstybės narės galėtų užtikrinti pagrindinių
reikalavimų laikymąsi šiuose transporto sektoriuose;
(6)
radioaktyviųjų medžiagų
vežėjams taikomi įvairūs Europos Sąjungos ir Euratomo
teisės aktų, taip pat tarptautinių teisės aktų
reikalavimai. Valstybės narės kelių, geležinkelių ir vidaus
vandenų transportui toliau tiesiogiai arba pagal 2008 m. rugsėjo
24 d. Europos Parlamento ir Tarybos direktyvą 2008/68/EB dėl
pavojingų krovinių vežimo vidaus keliais[6] taiko
Tarptautinės atominės energijos agentūros (TATENA) saugaus
radioaktyviųjų medžiagų vežimo taisykles (TS-R-1) ir pavojingų
krovinių vežimo įvairių rūšių transportu taisykles. Tačiau
šios direktyvos nuostatos neprieštarauja kitų darbuotojų saugos ir
sveikatos, taip pat aplinkosaugos srityse galiojančių nuostatų
taikymui,
PRIĖMĖ
ŠĮ REGLAMENTĄ:
1 straipsnis
Dalykas ir taikymo sritis
(1)
Šiuo reglamentu nustatoma Bendrijos
radioaktyviųjų medžiagų vežėjų registracijos sistema,
palengvinanti valstybių narių užduotį užtikrinti, kad
būtų laikomasi darbuotojų ir gyventojų sveikatos apsaugos
nuo jonizuojančiosios spinduliuotės keliamo pavojaus pagrindinių
standartų, nustatytų Direktyva 96/29/Euratomas.
(2)
Šis reglamentas taikomas visiems vežėjams,
vežantiems radioaktyviąsias medžiagas Bendrijoje, iš
trečiųjų šalių į Bendriją ir iš Bendrijos į
trečiąsias šalis. Jis netaikomas vežėjams, vežantiems radioaktyviąsias
medžiagas oru ir jūra.
2 straipsnis
Apibrėžtys
Šiame Reglamente:
(1)
vežėjas – asmuo, organizacija arba
valstybinė įmonė, Bendrijoje vykdanti radioaktyviųjų
medžiagų vežimo bet kokiomis transporto priemonėmis veiklą,
įskaitant vežėjus, kurie vykdo veiklą pagal samdos arba
mokamų paslaugų teikimo susitarimus;
(2)
kompetentinga institucija – institucija,
valstybės narės paskirta vykdyti šiame reglamente nustatytas
užduotis;
(3)
vežimas – visos vežimo iš kilmės vietos į
paskirties vietą operacijos, įskaitant radioaktyviosios medžiagos
pakrovimą, saugojimą vežant ir iškrovimą;
(4)
radioaktyvioji medžiaga – medžiaga, kurios
radionuklidų tūrinis aktyvumas ir bendrasis aktyvumas krovinyje
viršija TATENA saugaus radioaktyviųjų medžiagų vežimo
taisyklių (Saugos reikalavimai Nr. TS-R-1, 2009 m., Viena)
402–407 punktuose nustatytas vertes;
(5)
sunkių pasekmių sukeliančios
pavojingos radioaktyviosios medžiagos – radioaktyviosios medžiagos, kurios gali
būti panaudotos terorizmo aktams rengti ir dėl kurių tokio
panaudojimo galimos sunkios pasekmės, pvz., daug žmonių aukų
arba dideli sugriovimai, kaip apibrėžta TATENA branduolinio saugumo srities
leidinio Nr. 9 „Vežamų radioaktyviųjų medžiagų sauga“
A priedėlio 9 punkte (Viena, 2008 m.);
(6)
pakuotė, kuriai taikoma išimtis, –
pakuotė, kurioje esantis radioaktyviosios medžiagos kiekis neviršija
Saugaus radioaktyviųjų medžiagų vežimo taisyklių
Nr. TS-R-1 IV skirsnio V lentelėje nustatyto aktyvumo lygio arba
vienos dešimtosios to lygio, jei radioaktyviosios medžiagos siunčiamos
paštu ir yra pažymėtos žymenimis JT Nr. 2908, 2909, 2910 ar 2911;
(7)
dalioji medžiaga – uranas-233, uranas-235,
plutonis-239 ir plutonis-241 arba bet koks šių radionuklidų derinys.
3 straipsnis
Bendrosios nuostatos
(1)
Radioaktyviųjų medžiagų vežėjai
turi pagal 5 straipsnį išduotą registracijos sertifikatą.
Registracijos sertifikatas suteikia vežėjui teisę vykdyti transporto
veiklą visoje Europos Sąjungoje.
(2)
Vykdant transporto operacijas pridedama vežėjo
registracijos sertifikato kopija arba, jei vežami 3 dalyje nurodyti kroviniai,
pagal taikomą nacionalinę tvarką išduota licencija arba
registracijos dokumentas.
(3)
Pagal Direktyvą 96/29/Euratomas išduotos galiojančios
radioaktyviosios medžiagos tvarkymo arba įrangos, kurioje yra
radioaktyviosios medžiagos ar šaltinių, naudojimo licencijos arba
registracijos sertifikato savininkas šias medžiagas arba šaltinius gali gabenti
neužsiregistravęs pagal šį reglamentą, jei pagal licencijas ar
registracijos sertifikatus leidžiama vežti visose valstybėse narėse,
kuriose vežama.
(4)
Nacionaliniai pranešimo ir leidimų
reikalavimai, kuriais papildomi šiame reglamente nustatyti reikalavimai, gali
būti taikomi tik tiems vežėjams, kurie veža:
–
daliąsias medžiagas, išskyrus gamtinį
uraną arba nuskurdintąjį uraną, panaudotą tik
šiluminiame reaktoriuje;
–
sunkių pasekmių sukeliančias
pavojingas radioaktyviasias medžiagas.
4 straipsnis
Elektroninė vežėjų registracijos sistema (ESCReg)
(1)
Radioaktyviųjų medžiagų vežimo
priežiūros ir kontrolės tikslais Komisija įdiegia ir
prižiūri elektroninę vežėjų registracijos sistemą
(angl. ESCReg). Komisija apibrėžia papildomą informaciją,
taip pat ESCReg sistemos technines specifikacijas ir reikalavimus.
(2)
ESCReg sistema
valstybių narių kompetentingoms institucijoms, registruotiems
vežėjams ir pareiškėjams suteikia ribotą saugią
prieigą pagal atitinkamas nuostatas dėl asmens duomenų apsaugos,
kaip nustatyta Europos Parlamento ir Tarybos direktyvoje 95/46/EB[7].
Kompetentingoms institucijoms suteikiama prieiga prie visų turimų
duomenų.
(3)
Komisija nėra atsakinga už ESCReg
sistemoje pateiktos informacijos turinį ir tikslumą.
5 straipsnis
Registracijos tvarka
(1)
Vežėjas teikia registracijos paraišką
naudodamasis ESCReg sistema.
(2)
Paraišką teikiantis vežėjas pateikia
užpildytą I priede nustatytą elektroninę paraiškos formą.
(3)
Užpildęs ir pateikęs paraiškos
formą, pareiškėjas gauna automatinį gavimo patvirtinimą,
kuriame nurodomas paraiškos numeris.
(4)
Jei pareiškėjas yra įsisteigęs
vienoje arba daugiau valstybių narių, paraišką nagrinėja
valstybės narės, kurioje yra įsikūrusi pareiškėjo
centrinė būstinė, kompetentinga institucija.
(5)
Jei pareiškėjas yra įsisteigęs
trečiojoje šalyje, paraišką nagrinėja valstybės narės,
per kurią vežėjas ketina pirmą kartą įvažiuoti į
Sąjungos teritoriją, kompetentinga institucija.
(6)
Jei pagal 6 straipsnį pakeičiami duomenys,
naują sertifikatą išduoda pirminį vežėjo registracijos
sertifikatą išdavusios valstybės narės kompetentinga
institucija.
(7)
Per aštuonias savaites nuo tada, kai pateikiamas gavimo
patvirtinimas, kompetentinga institucija išduoda vežėjo registracijos
sertifikatą, jei ji mano, kad pateikta informacija yra išsami ir atitinka
taikomus šio reglamento reikalavimus, Direktyvą 96/29/Euratomas ir
Direktyvą 2008/68/EB.
(8)
Vežėjo registracijos sertifikate pateikiama II
priede nustatyta informacija; sertifikatas išduodamas per ESCReg
sistemą, naudojant standartinę registracijos sertifikato formą.
(9)
Vežėjo registracijos sertifikato kopija per ESCReg
sistemą automatiškai perduodama visoms valstybių narių, kuriose
vežėjai ketina vykdyti veiklą, kompetentingoms institucijoms.
(10)
Jei kompetentinga institucija atsisako išduoti vežėjo
registracijos sertifikatą dėl to, kad paraiška neišsami arba
neatitinka taikomų reikalavimų, ji per aštuonias savaites nuo tada,
kai pateikiamas gavimo patvirtinimas, raštu atsako pareiškėjui.
Kompetentinga institucija nurodo atsisakymo išduoti sertifikatą priežastis.
(11)
Rašto, kuriuo atsisakoma išduoti sertifikatą
ir kuriame nurodomos atsisakymo priežastys, kopija per ESCReg
sistemą automatiškai perduodama visoms valstybių narių, kuriose
vežėjai ketina vykdyti veiklą, kompetentingoms institucijoms.
(12)
Jei išduoti vežėjo registracijos
sertifikatą atsisakoma, pareiškėjas gali paduoti apeliacinį
skundą pagal taikomus nacionalinius teisinius reikalavimus.
(13)
Galiojantį registracijos sertifikatą
pripažįsta visos valstybės narės.
(14)
Vežėjo registracijos sertifikatas galioja
penkerius metus ir vežėjo prašymu gali būti atnaujintas.
6 straipsnis
Duomenų keitimas
(1)
Vežėjas nuolat užtikrina duomenų,
nurodytų ESCReg sistemai pateiktos Bendrijos vežėjų
registracijos paraiškos formoje, tikslumą.
(2)
Pasikeitus Bendrijos vežėjų registracijos
paraiškos formos A dalyje nurodytiems duomenims, vežėjas prašo išduoti
naują sertifikatą.
7 straipsnis
Atitikties užtikrinimas
(1)
Jei vežėjas nesilaiko šio reglamento
reikalavimų, valstybės narės, kurioje nustatyta neatitiktis,
kompetentinga institucija, atsižvelgdama į reikalavimų nesilaikymo
įtaką saugai ir vežėjo reikalavimų laikymosi istoriją,
pagal tos valstybės narės teisės sistemą imasi vykdymo
užtikrinimo priemonių, pvz., pateikia įspėjimą raštu, imasi
mokymo ir švietimo priemonių, sustabdo registracijos galiojimą, registraciją
panaikina ar pakeičia arba imasi baudžiamojo persekiojimo.
(2)
Ši kompetentinga institucija vežėjui ir atitinkamų
valstybių narių kompetentingoms institucijoms, į kurių
teritoriją vežėjas ketino įvežti radioaktyviąsias medžiagas,
praneša apie taikomus vykdymo užtikrinimo veiksmus ir nurodo tų
veiksmų priežastis. Jei vežėjas neatsižvelgia į vykdymo
užtikrinimo veiksmus, taikomus pagal 1 dalį, valstybės narės,
kurioje yra įsikūrusi vežėjo centrinė būstinė,
kompetentinga institucija arba, jei vežėjas yra įsisteigęs
trečiojoje šalyje, valstybės narės, per kurią vežėjas
ketino pirmą kartą įvažiuoti į Bendrijos teritoriją, kompetentinga
institucija panaikina registraciją.
(3)
Kompetentinga institucija praneša vežėjui ir
kitoms susijusioms kompetentingoms institucijoms apie registracijos
panaikinimą ir nurodo priežastis.
8 straipsnis
Kompetentingos institucijos ir nacionalinė ryšių palaikymo
institucija
(1)
Valstybės narės paskiria
kompetentingą instituciją ir nacionalinę ryšių palaikymo
instituciją radioaktyviųjų medžiagų vežimo klausimams.
(2)
Valstybės narės ne vėliau kaip per
mėnesį nuo šio reglamento įsigaliojimo Komisijai praneša atsakingo
(-ų) asmens (-ų) vardą (-us) ir pavardę (-es), adresą
(-us) ir visą būtiną informaciją, kad būtų galima
greitai susisiekti su kompetentingomis institucijomis ir nacionaline ryšiu
palaikymo institucija radioaktyviųjų medžiagų vežimo klausimams,
taip pat praneša apie tokių duomenų vėlesnį pakeitimą.
(3)
Komisija per ESCReg sistemą visoms
Bendrijos kompetentingoms institucijoms perduoda šią informaciją ir
praneša apie pasikeitimus.
9 straipsnis
Kompetentingų institucijų bendradarbiavimas
Kompetentingos institucijos bendradarbiauja,
siekdamos suderinti registracijos sertifikato išdavimo reikalavimus ir
užtikrinti darnų šio reglamento taikymą ir jo reikalavimų vykdymą.
Jei valstybėje
narėje yra keletas kompetentingų institucijų, jos palaiko
ryšį ir glaudžiai bendradarbiauja remdamosi dvišaliais teisiniais arba
oficialiais susitarimais, kuriais nustatoma kiekvienos institucijos
atsakomybė. Jos turėtų bendradarbiauti ir teikti
informaciją viena kitai, taip pat nacionaliniam informacijos centrui ir
kitoms panašias pareigas vykdančioms vyriausybinėms ir
nevyriausybinėms organizacijoms.
10 straipsnis
Ekspertų grupė
Remiantis Euratomo sutarties 135 straipsniu,
Komisijos sprendimu įsteigiama ekspertų grupė.
Ši grupė konsultuoja Komisiją ir
padeda jai vykdyti šiuo reglamentu jai pavestas užduotis.
Grupę sudaro valstybių narių ir
Komisijos paskirti ekspertai, jai pirmininkauja Komisijos atstovas.
11 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos oficialiajame
leidinyje.
Jis pradedamas taikyti praėjus šešiems
mėnesiams nuo jo įsigaliojimo.
Šis reglamentas privalomas visas ir tiesiogiai
taikomas visose valstybėse narėse.
Priimta Briuselyje [...]
                                                                       Tarybos
vardu
                                                                       Pirmininkas
                                                                       […]
I PRIEDAS
BENDRIJOS VEŽĖJŲ REGISTRACIJOS PARAIŠKOS FORMA
ŠIĄ PARAIŠKĄ TEIKITE TIK PER
SAUGIĄ EUROPOS KOMISIJOS ELEKTRONINĖS VEŽĖJŲ REGISTRACIJOS
SISTEMOS (ESCReg) SVETAINĘ.
JEI PRAŠOMA PAKEISTI A DALYJE PATEIKTĄ
INFORMACIJĄ, BŪTINA REGISTRUOTIS IŠ NAUJO.
Europos Komisija išnagrinės šioje
paraiškos formoje pateiktą informaciją pagal Euratomo reglamentą
xxxxx.
         NAUJAS REGISTRACIJOS
SERTIFIKATAS
         TURIMO REGISTRACIJOS
SERTIFIKATO PAKEITIMAS
         TURIMO REGISTRACIJOS
SERTIFIKATO ATNAUJINIMAS
Registracijos sertifikato numeris (-iai):
Paaiškinkite, kodėl norima pakeisti turimą
registracijos sertifikatą.
1. INFORMACIJA APIE PAREIŠKĖJĄ
 A DALIS || B DALIS
 ĮMONĖS PAVADINIMAS ADRESAS NACIONALINIO REGISTRACIJOS SERTIFIKATO NUMERIS   || 1. Vežėjo organizacijos atsakingo atstovo (atstovauti vežėjo organizacijai įgalioto asmens) vardas ir pavardė, pareigos, adresas, telefono numeris ir elektroninio pašto adresas. 2. Asmens, įgalioto bendrauti su institucijomis techniniais ir (arba) administraciniais klausimais (atsakingo už vežėjo įmonės vykdomai veiklai taikomų taisyklių laikymąsi), vardas ir pavardė, pareigos, adresas, telefono numeris ir elektroninio pašto adresas. 3. Patarėjo saugos klausimais vardas ir pavardė, pareigos ir adresas (tik vidaus transporto rūšims ir jei šis asmuo nėra 1 arba 2 punkte nurodytas asmuo). 4. Už radiacinės saugos programą atsakingo asmens vardas ir pavardė, pareigos ir adresas, jei šis asmuo nėra 1, 2 arba 3 punkte nurodytas asmuo.
2. TRANSPORTO VEIKLOS POBŪDIS
 A DALIS || B DALIS
        KELIŲ TRANSPORTAS        GELEŽINKELIŲ          TRANSPORTAS        VIDAUS VANDENŲ          TRANSPORTAS  || 1. Susijusių transporto srityje parengtų darbuotojų skaičius (informacijai)        1–5             5–10           10–20         >20 2. Transporto sektorius – bendras numatytos transporto veiklos pobūdžio aprašas (informacijai)  skirta medicinai        skirta pramonei, neardomiesiems bandymams, moksliniams tyrimams  skirta branduolinio kuro ciklui          atliekos  sunkių pasekmių sukeliančios pavojingos radioaktyviosios medžiagos
3. GEOGRAFINĖ TAIKYMO SRITIS
Toliau pateiktame sąraše pažymėkite
valstybes nares, kuriose ketinama vežti radioaktyviąsias medžiagas ir
pasirinkite veiklos pobūdį.
 Jei veikla vykdoma ne tik valstybėje narėje, kurioje teikiama registracijos paraiška, pateikite išsamesnės informacijos apie kiekvieną šalį, t. y. nurodykite, ar bus tik vežama per tą valstybę narę, arba išvardykite pagrindines pakrovimo ir (arba) iškrovimo joje vietas ir nurodykite dažnumą.
 A DALIS || B DALIS
 Airija Austrija Belgija Bulgarija Čekija Danija Estija Graikija Ispanija Italija Jungtinė Karalystė Kipras Latvija Lietuva Liuksemburgas Malta Nyderlandai Lenkija Portugalija Prancūzija Rumunija Slovakija Slovėnija Suomija Švedija Vengrija Vokietija ||  pervežimas  iškrovimas  pakrovimas Pagrindinės pakrovimo vietos Pagrindinės iškrovimo vietos Dažnumas  kasdien  kartą per savaitę  kartą per mėnesį  rečiau
4. KROVINIŲ RŪŠYS
Dėl ko prašoma registracijos
 A DALIS PAKUOTĖS TIPAS – Klasifikacija pagal TS-R-1 || B DALIS. Apytikslis pakuočių skaičius per metus
 JT 2908 RADIOAKTYVIOJI MEDŽIAGA, PAKUOTĖ, KURIAI TAIKOMA IŠIMTIS (TUŠČIA TARA) JT 2909 RADIOAKTYVIOJI MEDŽIAGA, PAKUOTĖ, KURIAI TAIKOMA IŠIMTIS (GAMINIAI, PAGAMINTI IŠ GAMTINIO URANO, NUSKURDINTOJO URANO arba GAMTINIO TORIO) JT 2910 RADIOAKTYVIOJI MEDŽIAGA, PAKUOTĖ, KURIAI TAIKOMA IŠIMTIS (RIBOTAS MEDŽIAGOS KIEKIS) JT 2911 RADIOAKTYVIOJI MEDŽIAGA, PAKUOTĖ, KURIAI TAIKOMA IŠIMTIS (PRIETAISAI arba GAMINIAI) JT 2912 RADIOAKTYVIOJI MEDŽIAGA, MAŽAS TŪRINIS AKTYVUMAS (MSA-I), nedalioji arba dalioji, taikoma išimtis JT 2913 RADIOAKTYVIOJI MEDŽIAGA, DAIKTAI UŽTERŠTU PAVIRŠIUMI (DUP-I arba DUP-II), nedalioji arba dalioji, taikoma išimtis JT 2915 RADIOAKTYVIOJI MEDŽIAGA, A TIPO PAKUOTĖ, ne specialiosios formos, nedalioji arba dalioji, taikoma išimtis JT 2916 RADIOAKTYVIOJI MEDŽIAGA, B(U) TIPO PAKUOTĖ, nedalioji arba dalioji, taikoma išimtis JT 2917 RADIOAKTYVIOJI MEDŽIAGA, B(M) TIPO PAKUOTĖ, nedalioji arba dalioji, taikoma išimtis JT 2919 RADIOAKTYVIOJI MEDŽIAGA, VEŽAMA PAGAL SPECIALŲJĮ SUSITARIMĄ, nedalioji arba dalioji, taikoma išimtis JT 2977 RADIOAKTYVIOJI MEDŽIAGA, URANO HEKSAFLUORIDAS, DALUSIS JT 2978 RADIOAKTYVIOJI MEDŽIAGA, URANO HEKSAFLUORIDAS, nedalusis arba dalusis, taikoma išimtis JT 3321 RADIOAKTYVIOJI MEDŽIAGA, MAŽAS TŪRINIS AKTYVUMAS (MSA-II), nedalioji arba dalioji, taikoma išimtis JT 3322 RADIOAKTYVIOJI MEDŽIAGA, MAŽAS TŪRINIS AKTYVUMAS (MSA-III), nedalioji arba dalioji, taikoma išimtis JT 3323 RADIOAKTYVIOJI MEDŽIAGA, C TIPO PAKUOTĖ, nedalioji arba dalioji, taikoma išimtis JT 3324 RADIOAKTYVIOJI MEDŽIAGA, MAŽAS TŪRINIS AKTYVUMAS (MSA-II), DALIOJI JT 3325 RADIOAKTYVIOJI MEDŽIAGA, MAŽAS TŪRINIS AKTYVUMAS (MSA-III), DALIOJI JT 3326 RADIOAKTYVIOJI MEDŽIAGA, DAIKTAI UŽTERŠTU PAVIRŠIUMI (DUP-I arba DUP-II), DALIOJI JT 3327 RADIOAKTYVIOJI MEDŽIAGA, A TIPO PAKUOTĖ, DALIOJI, ne specialiosios formos JT 3328 RADIOAKTYVIOJI MEDŽIAGA, B(U) TIPO PAKUOTĖ, DALIOJI JT 3329 RADIOAKTYVIOJI MEDŽIAGA, B(M) TIPO PAKUOTĖ, DALIOJI JT 3330 RADIOAKTYVIOJI MEDŽIAGA, C TIPO PAKUOTĖ, DALIOJI JT 3331 RADIOAKTYVIOJI MEDŽIAGA, VEŽAMA PAGAL SPECIALŲJĮ SUSITARIMĄ, DALIOJI JT 3332 RADIOAKTYVIOJI MEDŽIAGA, A TIPO PAKUOTĖ, SPECIALIOSIOS FORMOS, nedalioji arba dalioji, taikoma išimtis JT 3333 RADIOAKTYVIOJI MEDŽIAGA, A TIPO PAKUOTĖ, SPECIALIOSIOS FORMOS, DALIOJI   ||
5. RADIACINĖS SAUGOS PROGRAMA (RSP)
 A DALIS Pažymėdamas šį langelį, pareiškiu, kad esame iki galo įdiegę RSP ir jos griežtai laikomės.       || B DALIS Dokumento, kuriame aprašoma RSP, numeris ir data   RSP įkėlimas
6. KOKYBĖS UŽTIKRINIMO PROGRAMA (KUP)
Ši KUP pateikiama patikrinti kompetentingai
institucijai (pagal Europos sutarties dėl pavojingų krovinių
tarptautinio vežimo keliais (angl. ADR) A priedo 1.7.3 punktą).
 A DALIS Pažymėdamas šį langelį, pareiškiu, kad esame iki galo įdiegę KUP ir jos griežtai laikomės. || B DALIS Dokumento numeris ir data  ISO 9002
7.
Deklaracija
 Aš, vežėjas, patvirtinu, kad laikausi
visų atitinkamų tarptautinių, Bendrijos ir nacionalinių
taisyklių, susijusių su radioaktyviųjų medžiagų
vežimu.
 Aš, vežėjas, patvirtinu, kad šioje
formoje pateikta informacija yra teisinga.
Data ………..            Vardas, pavardė
………..……..          Parašas………
II PRIEDAS
ELEKTRONINIS RADIOAKTYVIŲJŲ MEDŽIAGŲ VEŽĖJO REGISTRACIJOS
SERTIFIKATAS
PASTABA
ŠIO REGISTRACIJOS SERTIFIKATO KOPIJA PATEIKIAMA SU
KIEKVIENA SIUNTA, KURIAI TAIKOMAS ŠIS REGLAMENTAS.
Šis registracijos sertifikatas išduotas pagal
Tarybos reglamentą (Euratomas) xxxxx.
Šiuo sertifikatu vežėjas neatleidžiamas nuo
pareigos laikytis kitų taikomų vežimo taisyklių.
1) REGISTRACIJOS SERTIFIKATO NUMERIS: BE/ xxxx /
mmmm-mm-dd
2) VALDŽIOS INSTITUCIJOS PAVADINIMAS,
VALSTYBĖ
3) ĮMONĖS PAVADINIMAS IR ADRESAS
4) TRANSPORTO RŪŠIS:
       KELIŲ TRANSPORTAS
       GELEŽINKELIŲ TRANSPORTAS
       VIDAUS VANDENŲ TRANSPORTAS
7) VALSTYBĖS NARĖS, kuriose galioja
sertifikatas
8) PAKUOTĖS TIPAS – JT NUMERIS (žr. 1
priedą – toks pat formatas)
9) DATA
ELEKTRONINIS PARAŠAS
GALIOJIMO LAIKOTARPIS: DATA + 5 metai
FINANSINĖ TEISĖS AKTO
PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS,
PAŽYMA
1.           PASIŪLYMO PAVADINIMAS
Tarybos reglamentas, kuriuo nustatoma Bendrijos
radioaktyviųjų medžiagų vežėjų registracijos sistema.
2.           BIUDŽETO EILUTĖS
Skyrius ir straipsnis: 320102110005 – (E) – IT
sistemos kūrimas.
Atitinkamų metų biudžete numatyta suma:
350 000 EUR.
3.           FINANSINIS POVEIKIS
¨      Pasiūlymas neturi finansinio poveikio
¨      Pasiūlymas neturi finansinio poveikio išlaidoms, o finansinis
poveikis įplaukoms yra toks:
(mln. EUR, dešimtųjų
tikslumu)
   ||   ||
 Biudžeto eilutė || Įplaukos || 12 mėnesių laikotarpis (prasideda nuo mmmm-mm-dd) || [n metai]
 4 straipsnis ||   ||   || 0,35
 Padėtis pradėjus taikyti priemonę
   || [n+1] || [n+2] || [n+3] || [n+4] || [n+5]
 4 straipsnis   || 0,05 || 0,05 || 0,05 || 0,05 || 0,05
4.           KOVOS
SU SUKČIAVIMU PRIEMONĖS
5.           KITOS PASTABOS
[1]               OL C
, , p. .
[2]               OL C
, , p. .
[3]               OL L 159,
1996 6 29, p. 1.
[4]               OL L 373,
1991 12 31, p. 4.
[5]               OL L 208,
2002 8 5, p. 10.
[6]               OL L 260,
2008 9 30, p. 13.
[7]               OL L 281,
1995 11 23, p. 31.


|

52011PC0562

Pasiūlymas TARYBOS REGLAMENTAS kuriuo nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybės  /* KOM/2011/0562 galutinis - 2011/0240 (NLE) */

	AIŠKINAMASIS MEMORANDUMASPASIŪLYMO APLINKYBĖS-  Pasiūlymo pagrindas ir tikslaiVadovaujantis 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką, bendroji žuvininkystės politika (BŽP) siekiama užtikrinti, kad gyvieji vandens ištekliai būtų naudojami laikantis tvarių ekonominių, aplinkos ir socialinių sąlygų. Svarbi priemonė siekiant šio tikslo yra kiekvienais metais nustatomos žvejybos galimybės, t. y. bendras leidžiamas sužvejoti kiekis (BLSK), kvotos ir žvejybos pastangų apribojimai.Šio pasiūlymo tikslas − nustatyti 2012 m. valstybių narių komerciškai svarbiausių Baltijos jūros žuvų išteklių žvejybos galimybes.-  Bendrosios aplinkybėsPagrindinė su pasiūlymu susijusi informacija išdėstyta Komisijos komunikate „Konsultacijos žvejybos galimybės“ (COM(2011) 298 galutinis). Siekiant supaprastinti su metiniu BLSK ir kvotomis susijusius sprendimus ir siekiant, kad jie būtų aiškesni, nuo 2006 m. žvejybos Baltijos jūroje galimybės nustatomos atskiru reglamentu.Tarptautinė jūrų tyrinėjimo taryba (TJTT) ir Žuvininkystės mokslo, technikos ir ekonomikos komitetas (ŽMTEK) atitinkamai 2011 m. gegužės mėn. ir 2011 m. birželio mėn. pateikė mokslines rekomendacijas dėl Baltijos jūros išteklių 2012 m.Pasiūlymą sudaro du su žvejybos galimybėmis susiję žvejybai Baltijos jūroje valdyti 2012 m. svarbūs skyriai: viename nustatomas bendras leidžiamas sužvejoti kiekis ir kvotos, o kitame – veiklos ribos (dienų skaičius jūroje) ir taip apribojamos žvejybos pastangos.-  Pasiūlymo srityje galiojančios nuostatosŽvejybos galimybės ir jų paskirstymo valstybėms narėms tvarka reglamentuojami kasmet. Naujausias teisės aktas – 2010 m. lapkričio 29 d. Tarybos reglamentas (ES) Nr. 1124/2010, kuriuo nustatomos 2011 m. tam tikrų žuvų išteklių ir žuvų išteklių grupių žvejybos Baltijos jūroje galimybėsŽvejybai Baltijos jūroje valdyti taip pat svarbus 2005 m. gruodžio 21 d. Tarybos reglamentas (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiantis Reglamentą (EB) Nr. 1434/98 ir panaikinantis Reglamentą (EB) Nr. 88/98.2007 m. rugsėjo 18 d. Tarybos reglamente (EB) Nr. 1098/2007, nustatančiame Baltijos jūros menkių išteklių ir jų žvejybos būdų daugiametį planą bei iš dalies keičiančiame Reglamentą (EEB) Nr. 2847/93 ir panaikinančiame Reglamentą (EB) Nr. 779/97, apibūdintos atitinkamų atlantinių menkių išteklių atkūrimo kontrolės ir stebėsenos priemonės. Jame taip pat išdėstytos vakarinės ir rytinės dalies atlantinių menkių išteklių BLSK ir susijusių žvejybos pastangų apribojimų nustatymo taisyklės.-  Derėjimas su kitomis Europos Sąjungos politikos sritimis ir tikslaisSiūlomos priemonės atitinka bendrosios žuvininkystės politikos tikslus bei taisykles ir yra suderinamos su Sąjungos darnaus vystymosi politika.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMŲ REZULTATAI-  Tiriamųjų duomenų rinkimas ir naudojimasPagrindinės organizacijos ir (arba) ekspertai, su kuriais konsultuotasiKonsultuotasi su šiomis mokslinėmis organizacijomis: Tarptautine jūrų tyrinėjimo taryba (TJTT) ir Žuvininkystės mokslo, technikos ir ekonomikos komitetu (ŽMTEK).Sąjunga kasmet prašo TJTT ir ŽMTEK pateikti mokslines rekomendacijas dėl svarbių žuvų išteklių būklės. Pateikiamos rekomendacijos dėl visų Baltijos jūros žuvų išteklių, kuriems siūloma nustatyti BLSK.-  Konsultacijos su suinteresuotosiomis šalimisSu Baltijos jūros regiono patariamąja taryba (BJRPT) konsultuotasi 2011 m. birželio mėn. vykusiame tarybos bendros priedugnio, lašišinių ir pelaginių rūšių žuvų žvejybos darbo grupės posėdyje, remiantis Komisijos komunikatu „Konsultacijos dėl žvejybos galimybių“. Pasiūlymą moksliškai pagrindė TJTT ir ŽMTEK. Tuose posėdžiuose pateiktos komunikatu pagrįstos BLSK ir kvotų 2012 m. nustatymo taisyklės. Pasiūlyme išsamiai apsvarstytos šiuose posėdžiuose pareikštos preliminarios nuomonės dėl visų susijusių žuvų išteklių ir į jas atsižvelgta, nepažeidžiant galiojančios politikos ir nepabloginant pažeidžiamų išteklių būklės.BJRPT remia Komisijos pastangas BSLK nustatyti geriau atsižvelgiant į mokslines rekomendacijas ir daugiamečio plano taikymą nustatant menkių BSLK. Be to, ji nesutinka su Komisijos politika BSLK sumažinti 25 %, jei duomenų apie išteklius nėra ir jei mokslininkai negali atlikti tų išteklių analitinio vertinimo.-  Poveikio vertinimasVadovaujantis daugiamečiu planu Baltijos jūros vakarinės ir rytinės dalies atlantinių menkių BLSK padidintas vidutiniškai 14 %. Dviejų iš penkių pelaginių rūšių žuvų BSLK padidėtų, o likusių trijų – sumažėtų. Apskritai įgyvendinus siūlomas priemones Sąjungos laivų žvejybos Baltijos jūroje galimybės visų sužvejojamų atitinkamų rūšių, išskyrus lašišų išteklius, žuvų kiekio atžvilgiu iš viso sumažės maždaug 16 %.Pasiūlymas yra ne tik trumpalaikis sprendimas, bet ir dalis per ilgesnį laikotarpį įgyvendintino metodo, kurį taikant žvejybos mastas laipsniškai mažinamas tol, kol bus užtikrintas ilgalaikis tausus žvejybos lygis.Todėl, taikant pasiūlyme nustatytą metodą, per vidutinį arba ilgą laikotarpį būtų sumažintos žvejybos pastangos, tačiau kvotos išliktų stabilios arba padidėtų. Numatoma, kad taikant metodą ilgalaikėje perspektyvoje sumažės poveikis aplinkai dėl žvejybos pastangų sumažėjimo, dėl mažesnio laivų skaičiaus ir (arba) sumažėjusių vidutinių kiekvieno laivo žvejybos pastangų, o iškraunamų žuvų kiekis nepakis arba padidės. Žvejybos veikla ilguoju laikotarpiu taps tausesnė.TEISINIAI PASIŪLYMO ASPEKTAI-  Siūlomų veiksmų santraukaPasiūlymu nustatomi ES žvejybos rajonuose taikomi leidžiamo sužvejoti žuvų kiekio ir žvejybos pastangų apribojimai siekiant bendrosios žuvininkystės politikos tikslo – užtikrinti biologiškai, ekonomiškai ir socialiai tausų žuvininkystės lygį.-  Teisinis pagrindasSutarties dėl Europos Sąjungos veikimo 43 straipsnio 3 dalis.-  Subsidiarumo principasPasiūlymas yra išimtinė Sąjungos kompetencija, kaip nurodyta Sutarties dėl Europos Sąjungos veikimo 3 straipsnio 1 dalies d punkte. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl toliau nurodytų priežasčių.Bendroji žuvininkystės politika yra bendroji politika. Pagal Sutarties dėl Europos Sąjungos veikimo 43 straipsnio 3 dalį Taryba patvirtina priemones dėl žvejybos galimybių nustatymo ir skyrimo.Šiuo Tarybos reglamentu valstybėms narėms skiriamos žvejybos galimybės. Atsižvelgdamos į Reglamento Nr. 2371/2002 20 straipsnio 3 dalį, valstybės narės tas galimybes gali paskirstyti regionams arba veiklos vykdytojams taip, kaip jos mano esant tinkama. Taigi valstybės narės gali pasirinkti joms tinkamą socialinį ir (arba) ekonominį paskirtų žvejybos galimybių naudojimo modelį.Pasiūlymas papildomo finansinio poveikio valstybėms narėms neturi. Taryba šį reglamentą priima kasmet, ir valstybinės bei privačios priemonės jam įgyvendinti jau yra parengtos.-  Pasirinkta priemonėSiūloma priemonė – reglamentas.Tai žvejybos valdymo pasiūlymas, parengtas remiantis Sutarties dėl Europos Sąjungos veikimo 43 straipsnio 3 dalimi ir pagal Tarybos reglamento (EB) Nr. 2371/2002 20 straipsnį.POVEIKIS BIUDŽETUIŠis pasiūlymas nedaro poveikio ES biudžetui.PAPILDOMA INFORMACIJA-  PaprastinimasPasiūlymu toliau teikiamos galimybės paprastinti valdžios institucijų (ES ar nacionalinių) administracines procedūras, nes jame yra nuostatų, panašių į 2011 m. reglamento dėl žvejybos galimybių Baltijos jūroje nuostatas.-  Peržiūros, keitimo, laikino galiojimo nuostataPasiūlymas teikiamas dėl metinio reglamento 2012 metams, todėl jame nėra persvarstymo sąlygos.-  Išsamus paaiškinimasŠiuo pasiūlymu nustatomos valstybių narių tam tikrų žuvų išteklių arba išteklių grupių žvejybos Baltijos jūroje 2012 m. galimybės ir su jomis susijusios sąlygos.Siūlomi kiekiai grindžiami mokslinėmis rekomendacijomis, konsultacijomis su BJRPT ir bendrosiomis BLSK bei kvotų nustatymo nuostatomis, apibrėžtomis Komisijos komunikate „Konsultacijos dėl žvejybos galimybių“. Kai reikėjo, teoriniai išteklių, naudojamų bendrai su Rusijos Federacija, kiekiai buvo išskaičiuoti iš siūlomo BSLK.Atsižvelgiant į Komisijos ketinimus užtikrinti tausų žuvininkystės išteklių naudojimą laikantis Sąjungos politikos bei tarptautinių įsipareigojimų ir tuo pačiu išlaikyti stabilias žvejybos galimybes, metiniai BLSK skirtumai kiek įmanoma apriboti, atsižvelgiant į atitinkamų išteklių būklę.Valstybėms narėms skirti BLSK ir kvotos nurodyti reglamento I priede, o žvejybos pastangų apribojimai – II priede.Siūlomi atlantinių menkių išteklių BLSK ir žvejybos pastangų apribojimai atitiko Baltijos jūros atlantinių menkių ištekliams ir žvejybos būdams, kuriuos taikant žvejojami tie ištekliai, nustatytus daugiamečio plano reikalavimus. Pagrindinė plano dalis – laipsniškai mažinti mirtingumo dėl žvejybos lygį iki ilgalaikio tausaus žvejybos lygio, kurį taikant užtikrinamas išteklių atkūrimas ir dideli bei stabilus laimikis. Kadangi menkių išteklių mirtingumas dėl žvejybos jau sumažėjo iki lygio, nurodyto daugiamečiame plane, toliau mažinti žvejybos pastangų, t. y. dienų jūroje, nebūtina, o BSLK galima net padidinti.Dviejų silkių išteklių (Vakarų ir Botnijos jūros ar Botnijos įlankos) siūlomas BSLK atitinka didžiausio tausaus leidžiamo sužvejoti žuvų kiekio mirtingumą dėl žvejybos. Siūlomas kitų pelaginių žuvų išteklių BSLK atitinka sumažėjusį mirtingumo dėl žvejybos lygį, kuris yra viduryje tarp dabartinio lygio ir su didžiausiu tausiu leidžiamu sužvejoti žuvų kiekiu susijusio mirtingumo dėl žvejybos, išskyrus centrinį silkių išteklių. Pastarųjų išteklių atveju vidurio lygio mirtingumas dėl žvejybos būtų už ribų, nustatytų pagal atsargumo principą, todėl siūlomas jų BSLK yra viduryje tarp to, kuris atitinka su didžiausiu tausiu leidžiamu sužvejoti žuvų kiekiu susijusį mirtingumą dėl žvejybos, ir to, kuris atitinka pagal atsargumo principą nustatytą mirtingumą dėl žvejybos.Kadangi jūrų plėkšnė yra išteklius, su kuriuo susijusių duomenų turima nedaug, jo BSLK atitinka 25 % mažesnį BSLK, palyginti su 2011 m. Į Baltijos jūros regiono patariamosios tarybos nuomonę dėl mažesnio sumažinimo atsižvelgti negalima, nes, remiantis Komunikate dėl žvejybos galimybių pateiktu principu, duomenų trūkumas nesuteikia teisės išlaikyti dabartinį sužvejojamo kiekio lygį ir reikia taikyti atsargumo principą.Kadangi gegužės mėn. TJTT pateiktos mokslinė rekomendacija dėl lašišų išteklių kėlė neaiškumų, Baltijos jūros regiono patariamoji taryba rugpjūčio mėn. suorganizavo susitikimą su TJTT. Po šio susitikimo TJTT patvirtino savo ankstesnę rekomendaciją.2011/0240 (NLE)PasiūlymasTARYBOS REGLAMENTASkuriuo nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybėsEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,atsižvelgdama į Europos Komisijos pasiūlymą,kadangi:1.  pagal Sutarties 43 straipsnio 3 dalį Taryba, remdamasi Komisijos pasiūlymu, turėtų patvirtinti priemones dėl žvejybos galimybių nustatymo ir paskirstymo;2.  2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[1] reikalaujama atsižvelgiant į turimas mokslines rekomendacijas, o konkrečiai – į Žuvininkystės mokslo, technikos ir ekonomikos komiteto (ŽMTEK) parengtą ataskaitą nustatyti priemones, kuriomis reglamentuojama galimybė naudotis vandenimis bei ištekliais ir vykdyti tausią žvejybos veiklą;3.  Taryba privalo patvirtinti žvejybos galimybių nustatymo ir skyrimo pagal žvejybos rajoną arba žvejybos rajonų grupę priemones, įskaitant tam tikras su jomis funkciškai susietas sąlygas, jei tokių reikėtų. Žvejybos galimybės valstybėms narėms turėtų būti paskirstytos taip, kad kiekvienai valstybei narei būtų užtikrintas sąlyginis kiekvienos rūšies išteklių žvejybos arba žvejybos kiekviename rajone stabilumas, tinkamai atsižvelgiant į bendrosios žuvininkystės politikos tikslus, nustatytus Reglamentu (EB) Nr. 2371/2002;4.  bendras leidžiamas sužvejoti kiekis turėtų būti nustatytas remiantis turima moksline informacija ir atsižvelgiant į biologinius bei socialinius ekonominius aspektus, tuo pat metu užtikrinant vienodas veiklos sąlygas visiems žvejybos sektoriams, taip pat atsižvelgiant į nuomones, pareikštas konsultacijose su suinteresuotosiomis šalimis, ypač susitikimuose su Žuvininkystės ir akvakultūros patariamojo komiteto ir atitinkamų regioninių patariamųjų tarybų atstovais;5.  išteklių, kuriems valdyti parengti specialūs daugiamečiai planai, žvejybos galimybės turėtų būti nustatytos pagal tuose planuose apibrėžtas taisykles. Todėl Baltijos jūros atlantinių menkių leidžiamo sužvejoti kiekio apribojimai ir žvejybos pastangų apribojimai turėtų būti nustatyti pagal 2007 m. rugsėjo 18 d. Tarybos reglamente (EB) Nr. 1098/2007, nustatančiame Baltijos jūros menkių išteklių ir jų žvejybos būdų daugiametį planą[2], nustatytas taisykles;6.  šiame reglamente nustatytos žvejybos galimybės naudojamos pagal 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis[3], ypač jo 33 ir 34 straipsnius, susijusius su sužvejoto kiekio ir žvejybos pastangų registravimu ir duomenų apie žvejybos galimybių išnaudojimą perdavimu. Todėl būtina nurodyti kodus, kuriuos turi naudoti valstybės narės, siųsdamos Komisijai duomenis apie iškraunamas išteklių, kuriems taikomas šis reglamentas, žuvis;7.  pagal 1996 m. gegužės 6 d. Tarybos reglamento (EB) Nr. 847/96, nustatančio bendro leistino sugavimo ir kvotų kasmetinio valdymo papildomas sąlygas[4], 2 straipsnį reikia nustatyti išteklius, kuriems taikomos tame reglamente nurodytos įvairios priemonės;8.  siekiant užtikrinti pragyvenimo šaltinį Sąjungos žvejams, svarbu, kad žvejybą šiuose rajonuose būtų galima pradėti 2012 m. sausio 1 d.,PRIĖMĖ ŠĮ REGLAMENTĄ:I skyrius Taikymo sritis ir apibrėžtys1 straipsnis DalykasŠiuo reglamentu nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybės.2 straipsnis Taikymo sritisŠis reglamentas taikomas Sąjungos laivams, vykdantiems veiklą Baltijos jūroje.3 straipsnis Sąvokų apibrėžtysŠiame reglamente kartu su Reglamento (EB) Nr. 2371/2002 3 straipsnyje nurodytomis apibrėžtimis taikomos ir šios apibrėžtys:a) Tarptautinės jūrų tyrinėjimo tarybos (TJTT) zonos – geografiniai rajonai, nurodyti 2005 m. gruodžio 21 d. Tarybos reglamento (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose[5] I priede;b) Baltijos jūra – TJTT 22–32 pakvadračiai;c) Sąjungos laivas – su valstybės narės vėliava plaukiojantis ir Sąjungoje įregistruotas žvejybos laivas;d) bendras leidžiamas sužvejoti kiekis (BLSK) – kasmet leidžiamas sužvejoti kiekvieno ištekliaus kiekis;e) kvota – Sąjungai, valstybei narei arba trečiajai šaliai skirta BLSK dalis;f) nebuvimo uoste diena – nepertraukiamas 24 valandų laikotarpis, kuriuo laivas nebūna uoste, arba šio laikotarpio dalis.II skyriusŽvejybos galimybės4 straipsnis BLSK ir jų paskirstymasBLSK, jų paskirstymas valstybėms narėms ir funkciškai su jais susietos sąlygos, jei tokių yra, išdėstytos I priede.5 straipsnis Specialiosios paskirstymo nuostatos9.  Šiame reglamente nustatytos žvejybos galimybės valstybėms narėms paskirstomos nedarant poveikio:a) žvejybos galimybėms, kuriomis pasikeista pagal Reglamento (EB) Nr. 2371/2002 20 straipsnio 5 dalį;b) perskirstymui pagal Reglamento (EB) Nr. 1224/2009 37 straipsnį;c) papildomam kiekiui, kurį leidžiama iškrauti pagal Reglamento (EB) Nr. 847/96 3 straipsnį;d) neišnaudotai kvotos daliai pagal Reglamento (EB) Nr. 847/96 4 straipsnį;e) išskaitymams pagal Reglamento (EB) Nr. 1224/2009 37, 105, 106 ir 107 straipsnius.10.  Reglamento (EB) Nr. 847/96 3 straipsnis taikomas ištekliams, kuriems galioja pagal atsargumo principą nustatytas BLSK, o to reglamento 3 straipsnio 2 ir 3 dalys ir 4 straipsnis – ištekliams, kuriems galioja mokslinėmis rekomendacijomis pagrįstas BLSK, išskyrus tuos atvejus, kai šio reglamento I priede nurodyta kitaip.6 straipsnis Sužvejotų žuvų ir priegaudos iškrovimo sąlygos11.  Išteklių, kuriems nustatyti leidžiamo sugauti kiekio apribojimai, žuvis galima laikyti laive arba iškrauti tik jei:a) tas žuvis sužvejojo kvotą turinčios valstybės narės laivai ir ta kvota nėra išnaudota; arbab) sužvejotą kiekį sudaro Sąjungos kvotos dalis, kuri nebuvo paskirstyta valstybėms narėms kvotomis, ir ta Sąjungos kvota neišnaudota.7 straipsnis Žvejybos pastangų apribojimai12.  Žvejybos pastangų apribojimai nustatyti II priede.13.  1 dalyje nurodyti apribojimai taip pat taikomi TJTT 27 ir 28.2 pakvadračiams, nebent Komisija yra priėmusi sprendimą pagal Reglamento (EB) Nr. 1098/2007 29 straipsnio 2 dalį tiems pakvadračiams netaikyti to reglamento 8 straipsnio 1 dalies b punkte, 3, 4 bei 5 dalyse ir 13 straipsnyje nustatytų apribojimų.14.  1 dalyje nurodyti apribojimai netaikomi TJTT 28.1 pakvadračiui, nebent Komisija yra priėmusi sprendimą pagal Reglamento (EB) Nr. 1098/2007 29 straipsnio 4 dalį, kad tam pakvadračiui taikomi Reglamento (EB) Nr. 1098/2007 8 straipsnio 1 dalies b punkte ir 3, 4 bei 5 dalyse nustatyti apribojimai.III skyriusBaigiamosios nuostatos8 straipsnis Duomenų perdavimasValstybės narės, pagal Reglamento (EB) Nr. 1224/2009 33 ir 34 straipsnius Komisijai siųsdamos duomenis apie iškrautą išteklių sužvejotų žuvų kiekį, naudoja šio reglamento I priede nustatytus išteklių kodus.9 straipsnis ĮsigaliojimasŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2012 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasI PRIEDAS BLSK, TAIKOMAS SĄJUNGOS LAIVAMS RAJONUOSE, KURIUOSE BLSK NUSTATYTAS (PAGAL RŪŠĮ IR RAJONĄ)Toliau pateiktose lentelėse nustatyti kiekvieno ištekliaus BLSK bei kvotos (gyvojo svorio tonomis, nebent nustatyta kitaip) ir atitinkamais atvejais funkciškai su jais susijusios sąlygos.Nuorodos į žvejybos zonas reiškia nuorodas į TJTT zonas, jei nenurodyta kitaip.Kiekvieno rajono žuvų ištekliai nurodomi pagal abėcėlės tvarka išdėstytus lotyniškus rūšių pavadinimus. Toliau šio reglamento taikymo tikslais pateikiama lotyniškų ir bendrinių pavadinimų atitikmenų lentelė:Mokslinis pavadinimas | Alfa-3 kodas | Bendrinis pavadinimas |Clupea harengus | HER | Atlantinė silkė |Gadus morhua | COD | Atlantinė menkė |Pleuronectes platessa | PLE | Jūrinė plekšnė |Salmo salar | SAL | Atlantinė lašiša |Sprattus sprattus | SPR | Atlantinis šprotas |Rūšis | Atlantinės silkės | Zona: | 30–31 pakvadračiai |silkės | HER/3D30.; HER/3D31. |Suomija | 86 905 | (1) | Mokslinėmis rekomendacijomis pagrįstas BLSK. |Švedija | 19 095 | (2) |Sąjunga | 106 000 | (3) |BLSK | 106 000 | (3) |__________ |(1) 31 pakvadratyje leidžiamas sužvejoti kiekis ribojamas iki 1 640. (2) 31 pakvadratyje leidžiamas sužvejoti kiekis ribojamas iki 360. (3) 31 pakvadratyje leidžiamas sužvejoti kiekis ribojamas iki 2 000. |Rūšis | Atlantinės silkės | Zona: | 22-24 pakvadračiai |silkės | HER/3B23.; HER/3C22.; HER/3D24. |Danija | 2930 | Mokslinėmis rekomendacijomis pagrįstas BLSK. Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Vokietija | 11 532 |Suomija | 1 |Lenkija | 2719 |Švedija | 3718 |Sąjunga | 20 900 |BLSK | 20 900 |Rūšis | Atlantinės silkės | Zona: | 25–27, 28.2, 29 ir 32 pakvadračių Sąjungos vandenys |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Danija | 1588 | Mokslinėmis rekomendacijomis pagrįstas BLSK. Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Vokietija | 421 |Estija | 8109 |Suomija | 15 829 |Latvija | 2001 |Lietuva | 2107 |Lenkija | 17 983 |Švedija | 24 140 |Sąjunga | 72 178 |BLSK | Netaikoma |Rūšis | Atlantinės silkės | Zona: | 28.1 pakvadratis |Clupea harengus | HER/03D.RG |Estija | 13 336 | Mokslinėmis rekomendacijomis pagrįstas BLSK. |Latvija | 15 542 |Sąjunga | 28 878 |BLSK | 28 878 |Rūšis | Atlantinės menkės | Zona: | 25–32 pakvadračių Sąjungos vandenys |menkės | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Danija | 15 587 | Mokslinėmis rekomendacijomis pagrįstas BLSK. |Vokietija | 6200 |Estija | 1519 |Suomija | 1193 |Latvija | 5795 |Lietuva | 3818 |Lenkija | 17 947 |Švedija | 15 791 |Sąjunga | 67 850 |BLSK | Netaikoma |Rūšis | Atlantinės menkės | Zona: | 22-24 pakvadračiai |menkės | COD/3B23.; COD/3C22.; COD/3D24. |Danija | 9298 | Mokslinėmis rekomendacijomis pagrįstas BLSK. Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Vokietija | 4546 |Estija | 206 |Suomija | 183 |Latvija | 769 |Lietuva | 499 |Lenkija | 2487 |Švedija | 3312 |Sąjunga | 21 300 |BLSK | 21 300 |Rūšis | Jūrinės plekšnės | Zona: | 22–32 pakvadračių Sąjungos vandenys |Pleuronectes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Danija | 1634 | Pagal atsargumo principą nustatytas BLSK. Reglamento (EB) Nr. 847/96 4 straipsnis netaikomas. |Vokietija | 182 |Lenkija | 342 |Švedija | 123 |Sąjunga | 2281 |BLSK | 2281 |Rūšis | Atlantinės lašišos | Zona: | 22-31 pakvadračių Sąjungos vandenys |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Danija | 10 977 | (1) | Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Vokietija | 1221 | (1) |Estija | 1116 | (1) |Suomija | 13 688 | (1) |Latvija | 6982 | (1) |Lietuva | 821 | (1) |Lenkija | 3330 | (1) |Švedija | 14 839 | (1) |Sąjunga | 52 974 | (1) |BLSK | Netaikoma |__________ |(1) Nurodomas žuvų skaičius. |Rūšis | Atlantinės lašišos | Zona: | 32 pakvadračio Sąjungos vandenys |Salmo salar | SAL/3D32. |Estija | 1116 | (1) | Mokslinėmis rekomendacijomis pagrįstas BLSK. Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Suomija | 9768 | (1) |Sąjunga | 10 884 | (1) |BLSK | Netaikoma |__________ |(1) Nurodomas žuvų skaičius. |Rūšis | Atlantiniai šprotai | Zona: | 22-32 pakvadračių Sąjungos vandenys |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Danija | 21 022 | Mokslinėmis rekomendacijomis pagrįstas BLSK. Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas. |Vokietija | 13 318 |Estija | 24 411 |Suomija | 11 004 |Latvija | 29 483 |Lietuva | 10 665 |Lenkija | 62 568 |Švedija | 40 639 |Sąjunga | 213 110 |BLSK | Netaikoma |II PRIEDAS ŽVEJYBOS PASTANGŲ APRIBOJIMAI15.  Valstybės narės užtikrina, kad su jų vėliava plaukiojantiems žvejybos laivams žvejoti tralais, daniškais velkamaisiais tinklais ar panašiais žvejybos įrankiais, kurių tinklinio audeklo akių dydis yra 90 mm ar daugiau, žiauniniais tinklaičiais, pinkliaisiais tinklais arba sieniniais tinklais, kurių tinklinio audeklo akių dydis yra 90 mm ar daugiau, inkarinėmis ūdomis, ūdomis, išskyrus dreifuojančias ūdas, skrituliais ir kapeliais būtų leidžiama ne ilgiau nei:a) 163 nebuvimo uoste dienas 22–24 pakvadračiuose, išskyrus laikotarpį nuo balandžio 1 d. iki 30 d., kai taikomas Reglamento (EB) Nr. 1098/2007 8 straipsnio 1 dalies a punktas, irb) 160 nebuvimo uoste dienų 25–28 pakvadračiuose, išskyrus laikotarpį nuo liepos 1 d. iki rugpjūčio 31 d., kai taikomas Reglamento (EB) Nr. 1098/2007 8 straipsnio 1 dalies b punktas.16.  Didžiausias nebuvimo uoste dienų, kai laivas gali plaukioti abiejuose 1 punkto a ir b papunkčiuose apibrėžtuose žvejybos rajonuose ir žvejoti 1 punkte nurodytais žvejybos įrankiais, skaičius per metus negali viršyti didžiausio dienų, skirtų plaukioti viename iš tų dviejų rajonų, skaičiaus.[1] OL L 358, 2002 12 31, p. 59.[2] OL L 248, 2007 9 22, p. 1.[3] OL L 343, 2009 12 22, p. 1.[4] OL L 115, 1996 5 9, p. 3.[5] OL L 349, 2005 12 31, p. 1.